Corsaren, 1841-06-04
I. "Dansk Ugeskrift for alle Stænder", redigeret af Rask, udgivet af Rask og Hollard Nielsen. Da "Corfaren" begyndte at udgaae, fulgte et vist Blad den Politik" imod den, slet ikke at omtale den, hvorved det troede bedst at kunne modvirke dens Udbredelse. Fremtiden viste, at denne Politik var uheldig, og vi skulle derfor saa meget mindre efterligne den, hvorimod vi imod ovennævnte Ugeskrift, i samme Øiemed, ville følge accurat den modsatte Fremgangsmaade: Vi ville bede alle Mennesker og at læse det, saa læse de det ikke oftere. Men Folk ere desværre i vor Tidsalder saa tvære og uføielige, at de ved en saadan Leilighed netop gjør det Modsatte af, hvad man beder dem om, og derfor maae vi vel, for dog een Gang at faae dem til at læse hiint Skrift, gjøre det lidt tillokkende for dem, hvilket vi haabe at bevirke ved at gjøre opmærksom paa de interessanteste Puncter i det første Nr. Blandt disse indtager unægtelig det Program, der efter Skik og Brug i saadanne Tilfælde høitidelig er udstedt, den første Plads. Hr. Rask har nemlig aabenbart været lidt i Forlegenhed med, hvorledes han skulde affatte dette Program, hvorfor han itide har været betænkt paa at tage sig et Mønster, og, idet han derved er gaaet ud fra den umodsigelige Sætning: "Et Program er et Program", har han tænkt, at han godt kunde tage en liberal Redacteurs Program til Mønster. Ved en let tilgivelig Uforsigtighed har derved følgende Yttring indsneget sig: "Ugeskriftets Motto skal være det gamle Ord: Sandhed bestaaer, Løgn forgaaer, og denne Tanke skal staae levende for mig i al min Gjenvordighed og holde mig opret, hvad der end saa skal møde mig." Dette, sagde vi, er kommet ind ved en Uforsigtighed; thi den liberale Redacteur, fra hvem hine Ord ere laante, har naturligviis tænkt paa de Forfølgelser, han under sin Kamp for Sandhed vilde blive udsat for, hvorimod Hr. Rasks Forhold i Henseende til hans Blad, ere af den Beskaffenhed, at hine Ord i hans Mund maae betyde: "Jeg skal holde fast ved Sandheden under alle de Begunstigelser, hvorved jeg virker; jeg skal ikke forlade den, hvor meget end mit Privilegium skaffer mig Glæde, Ro. og Fordeel; Tanken om Sandhed skal holde mig opret, hvor meget man end ved Velgjerninger vil søge at nedtrykke mig". - Men disse Ord. ere enten en beskyldning imod dem, der have givet Hr. Rask Privilegiet 9. Cancelliet, idet der instnueres, at dette ved Velgjerninger vil forlede ham til at svigte Sandheden, eller de ere noget Snak, hvilket sidste vi, i Betragtning af Omstændighederne, helst antage. Forøvrigt indeholder Programmet ogsaa originale Ting, hvoraf vi tillade os at udhæve Noget, som er saa originalt, at det ikke alene aldrig er blevet sagt før, men endog aldrig vil blive sagt senere, nemlig: at Hr. Rask - Hr. H. Rask - er en Folkeskribent. Hans Medarbeidere (Trojel og Hollard Nielsen), som han giver Prædicatet nidkjære, ere da Folkeskribent-Medarbeidere, og derved er da en ny Titel bleven indført, der betegner Vedkommendes virkelige Stilling ligesaa godt som, Kammerraad" betegner en Raad i Kammeret og Commercesecretair en Secretair i Commercen. Dernæst fortæller Hr. R., at, naar han bliver "overdænget med Gift og Galde," saa vil han søge en Modgift derimod i sine Landsmænds "besindige og sunde Sands". Vi komme ved disse Ord til at tænke paa, at for den, som aldrig drikker Kaffe, er denne Drik i visse Tilfælde en Medicin. Maaskee Hr. Rask, med Hensyn til den besindige og sunde Sands', befinder sig i et lignende Tilfælde og derfor troer at kunne bruge en Portion af den med Held, naar han ved Andres "Gift" kommer i Livsfare? Dette er altsaa Programmets væsentligste Jndhold. Hvad de øvrige Artikler angaaer, da er det formodentlig Nok at berette, at de næsten udelukkende ere Uddrag af "Dagen". Victor Hugo lader Bug-Jargal sige: "Dagen maa forene sig med Natten for at avle Morgenrøden, der er skjønnere end den selv." Men, havde Victor Hugo kjendt den Søn, "Dagen" nu har faaet ved Hjælp af Natten, saa tør man vædde 10 mod 1 paa, at han idetmindste ved Ordet "skjønnere" havde sat til: "eller ogsaa styggere end den selv."